**Министерство на земеделието, храните и горите**

Проект

**Наредба за изменение и допълнение на Наредба № 21 от 2007 г. за търговия на посевен материал от зърнени култури на пазара на Европейския съюз** (обн., ДВ, бр. 1 от 2008 г.; изм. и доп., бр. 49 от 2009 г., бр. 38 от 2010 г., бр. 40 от 2012 г., бр. 74 от 2013 г., бр. 58 от 2016 г., бр. 25 от 2017 г., бр. 6 и бр. 30 от 2019 г. и бр. 57 от 2020 г.)

**§ 1.** В допълнителните разпоредби в § 5 след думите „(ОВ, L 184, 20.07.2018 г.)” съюзът „и“ се заменя със запетая, а след (ОВ, L 41, 13.2.2020 г.) се добавя „и Директива за изпълнение (ЕС) 2021/415 на Комисията от 8 март 2021 година за изменение на директиви 66/401/ЕИО и 66/402/ЕИО на Съвета с оглед адаптирането на таксономичните групи и наименования на някои видове семена и плевели към развитието на научно-техническите познания (ОВ, L 81, 9.3.2021 г.)”.

**§ 2.** В Приложение № 1 към чл. 1, ал. 3 т. 1 се изменя така:

„1. Списък на зърнените култури съгласно Директива 66/402

|  |  |
| --- | --- |
| *Avena nuda* L. | голозърнест овес |
| *Avena sativa* L. (включително A. byzantina K. Koch) | обикновен овес и византийски овес |
| *Avena strigosa* Schreb. | пясъчен овес |
| *Hordeum vulgare* L. | ечемик |
| *Oryza sativa* L. | ориз |
| *Phalaris canariensis* L. | канарско просо |
| *Secale cereale* L. | ръж |
| *Sorghum bicolor* (L.) Moench subsp. *bicolor* | сорго |
| *Sorghum bicolor* (L.) Moench subsp. *drummondii* (Steud.) de Wet ex Davidse | суданска трева |
| *x Triticosecale* Wittm. ex A. Camus | хибриди, които са резултат от кръстосването на вид от рода Triticum с вид от рода Secale |
| *Triticum aestivum* L. subsp. *aestivum* | обикновена пшеница |
| *Triticum turgidum* L. subsp. *durum* (Desf.) van Slageren | твърда пшеница |
| *Triticum aestivum* L. subsp. *spelta* (L.) Thell. | пшеница спелта |
| *Zea mays* L. (partim) | царевица |
|   | (с изключение на пуклива и захарна царевица) |
|   |   |
| Забележка. Тази наредба се прилага и за *Sorghum bicolor* (L.) Moench subsp. *bicolor* x *Sorghum bicolor* (L.) Moench subsp. *drummondii* (Steud.) de Wet ex Davidse - хибриди, които са резултат от кръстосване на *Sorghum bicolor* (L.)Moench subsp. *bicolor* и *Sorghum bicolor* (L.)Moench subsp. *drummondii* (Steud.)de Wet ex Davidse. Семената на хибридите трябва да съответстват на изискванията, прилагани към семената на всеки от видовете, от които са получени, по условията на тази наредба.“ |

**§ 3.** В Приложение № 2 към чл. 4, ал. 1, т. 3 в раздел „I. Изисквания, на които трябва да отговарят зърнените култури от съответните категории по чл. 3 при полска инспекция“ се правят следните изменения:

1. Точка 2.1 се изменя така:

„2.1. Пространствена изолация при производство на семена от канарско просо, ръж (различни от хибриди), сорго, тритикале (самоопрашващи се сортове), царевица:

|  |  |
| --- | --- |
| Култура | Минимални разстояния, m |
| *Phalaris canariensis* (канарско просо), *Secale cereale* (ръж), различни от хибриди |  |
| - за производството на базови семена | 300 |
| - за производството на сертифицирани семена | 250 |
| *Sorghum* spp.  |  |
| - за производството на базови семена (\*) | 400 |
| - за производството на сертифицирани семена (\*) | 200 |
| *xTriticosecale* (тритикале), самоопрашващи се сортове |   |
| - за производството на базови семена | 50 |
| - за производството на сертифицирани семена | 20 |
| *Zea mays* (царевица) | 200 |

(\*) В зони, в които присъствието на *S. halepense* или S. *bicolor* subsp. *Drummondii* създава особен проблем заради кръстосаното опрашване, се прилага следното:

- културите за производство на базови семена от *Sorghum bicolor* subsp. *bicolor* или неговите хибриди трябва да бъдат изолирани на не по-малко от 800 m от всеки източник на такъв замърсяващ цветен прашец;

- културите за производство на сертифицирани семена от *Sorghum bicolor* subsp. *bicolor* или неговите хибриди трябва да бъдат изолирани на не по-малко от 400 m от евентуален източник на такъв замърсяващ цветен прашец.

 Забележка. Нормите за пространствена изолация могат да бъдат намалени или игнорирани, ако посевът е достатъчно защитен (естествена изолация) и са предприети мерки за предпазване от нежелано чуждо опрашване.“

1. Точка 2.3 се изменя така:

„2.3. Пространствена изолация в участъците за производство на сертифицирани семена от хибриди на *Avena nuda*, *Avena sativa*, *Avena strigosa*, *Oryza sativa*, *Triticum aestivum* subsp. *aestivum*, *Triticum turgidum* subsp. *durum*, *Triticum aestivum* subsp. *spelta*, самоопрашващи се *xTriticosecale* и от хибриди на *Hordeum vulgare*, получени чрез метод, различен от цитоплазмена мъжка стерилност (ЦМС):

- минимално разстояние на майчиния компонент от който и да е друг сорт от същия вид (с изключение на бащиния компонент) - 25 m.

Забележка. Нормите за пространствена изолация могат да бъдат намалени или игнорирани, ако посевът е достатъчно защитен (естествена изолация) и са предприети мерки за предпазване от нежелано чуждо опрашване.“

1. Точка 6 се изменя така:

„6. Голозърнест овес (*Avena nuda*), обикновен овес (*Avena sativa*), пясъчен овес (*Avena strigosa*), ечемик (*Hordeum vulgare*), ориз (*Oryza sativa*), обикновена пшеница (*Triticum aestivum* subsp. *aestivum*), твърда пшеница (*Triticum turgidum* subsp. *durum*), пшеница спелта (*Triticum aestivum* subsp. *spelta*), самоопрашващо се тритикале (*xTriticosecale*) - хибриди:

а) посевите на хибридите от посочените видове трябва да имат необходимата автентичност и чистота по отношение на характеристиките на компонентите.

Когато семената са произведени чрез използване на химически хибридизиращ агент, трябва да се спазват следните изисквания:

аа) сортовата чистота за всеки компонент на хибрида не трябва да е по-малко от:

- за голозърнест овес, обикновен овес, пясъчен овес, ечемик, ориз, обикновена пшеница, твърда пшеница и пшеница спелта - 99,7 %;

- за самоопрашващо се тритикале - 99 %;

аб) хибридността (сортовата чистота) на сертифицираните семена - хибриди, не трябва да е по-малка от 95 %.

Забележка. Хибридността се определя по международни методи, когато има установени такива. Ако за целите на сертификация на семената хибридността се определя чрез лабораторни методи, не е необходимо определяне процента на хибридност по време на полската инспекция.“

1. В т. 8 буква „б“ в таблицата в колона „Култура“ думите „Triticum aestivum“, „Triticum durum“, „Triticum spelta“ се заменят с „*Triticum aestivum* subsp. *aestivum*”, „*Triticum turgidum* subsp. *durum*“, „*Triticum aestivum* subsp. *spelta*”.

**§ 4.** В Приложение № 3 към чл. 4, ал. 1, т. 3, в раздел „I. Изисквания, на които трябва да отговарят семената на зърнени култури от категориите по чл. 3“ се правят следните изменения:

1. Точка 1.1 се изменя така:

„1.1. Семената от голозърнест овес (*Avena nuda*), обикновен овес (*Avena sativa*), пясъчен овес (*Avena strigosa*), ечемик (*Hordeum vulgare*), ориз (*Oryza sativa*), обикновена пшеница (*Triticum aestivum* subsp. *aestivum*), твърда пшеница (*Triticum turgidum* subsp. *durum*), пшеница спелта (*Triticum aestivum* subsp. *spelta*), различни от хибриди, трябва да отговарят на следните изисквания:

|  |  |
| --- | --- |
| Категория | Сортова чистота, в %, не по-малко от: |
| Базови семена (Б) | 99,9 |
| Сертифицирани семена първо размножение (С1) | 99,7 |
| Сертифицирани семена второ размножение (С2) | 99,0 |

Забележка. Сортовата чистота трябва да се определя основно при извършване на полските инспекции в съответствие с изискванията, посочени в приложение № 2.“

1. Точка 1.3 се изменя така:

„1.3. Семената (категория "сертифицирани") от хибриди на голозърнест овес (*Avena nuda*), обикновен овес (*Avena sativa*), пясъчен овес (*Avena strigosa*), ечемик (*Hordeum vulgare*), ориз (*Oryza sativa*), обикновена пшеница (*Triticum aestivum subsp. aestivum*), твърда пшеница (*Triticum turgidum* subsp. *durum*), пшеница спелта (*Triticum aestivum* subsp. *spelta*) и самоопрашващо се тритикале (*xTriticosecale*) трябва да отговарят на следните изисквания:

|  |  |
| --- | --- |
| Хибриди на: | Сортова чистота в %, не по-малко от: |
| голозърнест овес, обикновен овес, пясъчен овес, ечемик, ориз, обикновена пшеница, твърда пшеница, пшеница спелта и самоопрашващо се тритикале | 90 % |
| *Hordeum vulgare*, получен чрез ЦМС | 85 % |

Забележка. Отклоненията от мъжката фертилна линия R (възстановител на фертилността) не трябва да надвишават 2 %. Минималната сортова чистота се установява при официален последващ контрол на взетите проби.“

1. В т. 2 в таблицата в колона „Видове и категории“ думите „Triticum aestivum“, „Triticum durum“, „Triticum spelta“ се заменят с „*Triticum aestivum* subsp. *aestivum*”, „*Triticum turgidum* subsp. *durum*“, „*Triticum aestivum* subsp. *spelta*”.

**§ 5.** В Приложение № 4 към чл. 25, ал. 2 таблица „I. Големина на партидите и пробите семена на зърнените култури от категориите по чл. 3“ се изменя така:

„I. Големина на партидите и пробите семена на зърнените култури от категориите по чл. 3

|  |  |  |  |
| --- | --- | --- | --- |
| Култури | Максимална маса на партидата (в тонове) | Минимална маса на една проба, взета от партидата, g | Минимална маса на пробата за определяне на предвидения брой семена в колони 4 до 10 от таблица № 1 на приложение № 3, g |
| *Avena nuda*, *Avena sativa*, *Avena strigosa*, | 30 | 1000 | 500 |
| *Hordeum vulgare,* |   |   |   |
| *Triticum aestivum* subsp. *aestivum*, |   |   |   |
| *Triticum turgidum* subsp. *durum*, |   |   |   |
| *Triticum aestivum* subsp. *spelta*, |   |   |   |
| *Secale cereale*, |   |   |   |
| *xTriticosecale* |   |   |   |
| *Phalaris canariensis* | 10 | 400 | 200 |
| *Oryza sativa* | 30 | 500 | 500 |
| *Sorghum bicolor* (L.) Moench subsp. *bicolor* | 30 | 900 | 900 |
| *Sorghum bicolor* (L.) Moench subsp. *drummondii* (Steud.) de Wet ex Davidse | 10 | 250 | 250 |
| Хибриди на *Sorghum bicolor* (L.) Moench subsp. *bicolor* x *Sorghum bicolor* (L.) Moench subsp. *drummondii* (Steud.) de Wet ex Davidse | 30 | 300 | 300 |
| *Zea mays*, базови семена от самоопрашени линии | 40 | 250 | 250 |
| *Zea mays*, базови семена, различни от самоопрашените линии; сертифицирани семена | 40 | 1000 | 1000 |
|  |   |   |   |

Забележка. Максималното тегло на партидата не може да бъде превишавано с повече от 5 %.“

**Заключителни разпоредби**

**§ 6.** В Наредба № 99 от 2006 г. за търговия на посевен материал от фуражни култури на пазара на Европейския съюз (обн., ДВ, бр. 77 от 2006 г., изм., бр. 4 от 2007 г., бр. 49 от 2009 г., бр. 38 от 2010 г, бр. 85 от 2011 г., бр. 75 от 2013 г., бр. 25 и 101 от 2017 г., бр. 30 от 2019 г. и бр. 57 от 2020 г.) се правят следните изменения и допълнения:

1. В допълнителните разпоредби в § 6 след думите „(ОВ, L 60 от 5 март 2016 г.)” съюзът „и“ се заменя със запетая, а след (ОВ, L 41, 13 февруари 2020 г.) се добавя „и чл. 1 от Директива за изпълнение (ЕС) 2021/415 на Комисията от 8 март 2021 година за изменение на директиви 66/401/ЕИО и 66/402/ЕИО на Съвета с оглед адаптирането на таксономичните групи и наименования на някои видове семена и плевели към развитието на научно-техническите познания (ОВ, L 81, 9 март 2021 г.)”.
2. В Приложение № 1 към чл. 1, ал. 2, буква „а“ думите „Festuca trachyphylla (Hack.) Krajina“ се заменят с „*Festuca trachyphylla* (Hack.) Hack.“.
3. В Приложение № 3 към чл. 3, т. 1, букви „в“ и „г“, т. 2, букви „в“ и „г“, чл. 4, ал. 1, т. 1 и 3, ал. 2, т. 3, ал. 3, т. 1, чл. 5, ал. 1, т. 2, чл. 7, ал. 2, т. 1 и 2, чл. 13, ал. 5, чл. 17, ал. 1, т. 1, ал. 5, чл. 22, ал. 1, чл. 24, ал. 1 и чл. 28, ал. 4:

 а) в раздел I „Сертифицирани семена“, т. 2, таблица А, колона 7 думите „Elytrigia repens” се заменят с „*Elymus repens*“;

 б) в раздел II „Базови семена“ т. 2, таблица А, колона 5 думите „Elytrigia repens” се заменят с „*Elymus repens*“.“

**§ 7.** Наредбата влиза в сила от деня на обнародването ѝ в „Държавен вестник“, с изключение на § 2, § 3, § 4, § 5 и § 6, т. 2 и 3, които влизат в сила от 1 февруари 2022 г.

**ПРОФ. Д-Р ХРИСТО БОЗУКОВ**

*Министър на земеделието, храните и горите*